Q=18	C=16	SS=3	LS=1	PS=0	DC=0	LC=0	SD=0	BS=107	G0=178	G1=42	G2=0	DLID=ber_Latn	BODY=Taɣessa n yiḍrisen Structure des textes par zahir - Fichier PDF\nTaɣessa n yiḍrisen Structure des textes .pdf\nNom original: Taɣessa n yiḍrisen Structure des textes.pdfTitre: TISEKKIWIN N YIḌRISENAuteur: zahir\nCe document au format PDF 1.6 a été généré par Acrobat PDFMaker 8.1 pour Word / Acrobat Distiller 8.1.0 (Windows), et a été envoyé sur fichier-pdf.fr le 31/08/2014 à 15:00, depuis l'adresse IP 41.103.x.x. La présente page de téléchargement du fichier a été vue 4956 fois.\nTaille du document: 1.1 Mo (192 pages).\nTagmert d tesleḍt\nTisekkiwin n yiḍrisen\nfermez-lui la bouche,\nil est encore libre.\nPrivez-le de son travail,\nde son passeport\nde la table où il mange\ndu lit où il dort\net il est encore libre.\ndevient pauvre et esclave\nlorsqu'on lui vole la langue\nqu'il a héritée de ses aïeux\nil est perdu à jamais.\nIgnazio Buttit, Lingna e dialetu ( Sicile 1899)extrait de Marti F. et al. Un monde de paroles,\nparoles du monde, Paris, L’Harmattan, 2006, p. 61.\nad yeqqim d ilelli.\ntagida $ef itett\nussu $ef yeggan\nyettu$al d igellil, d akli\nmi ara s-tettwakkes tutlayt\ni yas-d-ǧǧan yimezwura-s.\nTasuqqilt : Meksem Zahir\n1. Asissen n umahil\n2. Tarrayt n usismel\nAsismel n yiḍrisen\n1. Tawuri n tsensekka n yiḍrisen deg uselmed\n2. Tabadut n tmiḍrant tasekka\n2.1. Tasensekka taḍrisant\n2.2. Tasensekka talemmast\n2.2.1. Tasensekka ilmend n twuri\n2.2.2. Tasensekka n waddad n yinan\n2.2.3. Tasensekka ilmend n wadeg (typologie situationnelle)\n2.2.4. Tasensekka timgerredt (hétérogène)\n3. Tamiḍrant n tewsit deg tesnalmudt\n3.1. D acu-tt tewsit ?\n3.2. Tawsit deg uselmed\nIɣef wis sin\nTasleḍt n yiḍrisen ilmend n tsekka\n1. Tasekka n wullis\n1.1. Taɣessa n wullis\n1.1.1. Addad amezwaru\n1.1.2. Addad n tigawin\n1.1.3. Addad n taggara\n1.2. Azenziɣ n wudmawen\n1.3. Allalen n tutlayt\n1.4. Amedya ɣef wullis\n1.4.1. Tasleḍt n tuddsa\n1.4.2. Azenziɣ n wudmawen\n1.4.3. Allalen n tutlayt\n1.4.3.1. Talɣiwin n umyag\n1.4.3.2. Udmawen n tjerrumt\n2. Tasekka n yimsegzi\n2.1. Tuddsa n yimsegzi\n2.2. Allalen n tutlayt\n2.2.2. Udmawen n tjerrumt\n2.2.3. Talɣiwin n umyag\n2.3. Amedya ɣef uḍris imsegzi\n2.3.1. Asnekwu n temsukt-is\n2.3.2. Allalen n tutlayt\n2.3.2.2. Udmawen n tjerrumt\n2.3.2.3. Talɣiwin n umyag\n3. Tasekka n uḍris afuklan\n3.1. Tuddsa n uḍris afuklan\n3.1.1. Taɣessa taḥerfit\n3.1.2. Taɣessa tuddist\n3.2. Allalen n tutlayt\n3.2.1. Udmawen n tjerrumt\n3.2.2. Talɣiwin n umyag\n3.3. Amedya ɣef uḍris afuklan\n3.3.2. Iferdisen n tutlayt\n3.3.3. Talɣiwin n umyag\n3.4. Amedya wis sin ɣef usfukel : aḍris n usussen\n3.4.2. Allalen n tutlayt\n4. Tasekka n uḍris n tgelma\n4.1.1. Tiɣin (ancrage)\n4.1.2. Asettwel (aspectualisation)\n4.1.3. Aleddem n usentel\n4.1.4. Agassaɣ (mise en relation)\n4.2. Tarrayin n uglam\n4.3. Iferdisen n tutlayt\n4.4. Amedya ɣef tgelma\n4.4.2. Iferdisen n tutlayt\n4.4.2.2. Asemmad n yisem\n4.4.2.3. Imataren n wadeg\n5. Tasekka n uḍris imsendeh/imwelleh\n5.1. Tuddsa n udṛis imwelleh\n5.2. Iferdisen n tutlayt\n5.3. Amedya ɣef uḍris imwelleh\n5.5. Iferdisen n tutlayt\n5.5.1. Talɣiwin n umyag\n5.5.2. Udmawen n tjerrumt\n6. Tasekka n udiwenni\n6.2. Iferdisen n tutlayt\n6.3. Amedya n udiwenni\n10. Ammud n yiḍrisen\nUllis + imsegzi\nUllis + aglam\nImsendeh / imwelleh\nTawsit tamezwarut : asusen n radyu\nTawsit tis snat : isusnen n ssuq\nTisekkiwin n yiḍrisen – Tagmert d tesleḍt\nIswi n umahil-a d agmar d tesleḍt n yiḍrisen ara yilin\nilmend n tsekkiwin yemgaraden. Deg tama, iḍrisen-a ad ilin d\nallalen isensegmiyen i kra n win yesran i tsekkiwin n yiḍrisen:\nwid ara d-yessufɣen idlisfusen, iselmaden, inelmaden. Deg\ntaɣult-a ammud ad yili daɣen d aɣbalu i yiselmaden akken ad\nsuddsen tugzimin n uselmed ara yessifsen aselmed n tsekiwin\nn yiḍrisen akken inelmaden ad siwḍen ad d-snekwun yerna ad\nsemgirden gar yiḍrisen n tmaziɣt. Deg tama-nniḍen, zemren\nad ilin d ammud i yimnuda deg tesdawiyin akken ad gen\ntiselḍin deg taɣulin yemgaraden : tasnilest, tasnilest taḍrisant d\ntsensekka taḍrisant akked tesnalmudt, atg.\nMa nmuqel anagar ɣer tixutert-is tasensegmit, ammuda ad yili d aɣbalu ideg ara yaf yiwen iḍrisen ara yessemres deg\ntaɣulin yemgaraden. Tamezwarut, ad yili d tala i yiselmaden\nideg zemren ad d-kksen iḍrisen ara sqedcen deg tneɣriyin\nacku deg umahil-a llant aṭas n tsekkiwin. Tin ɣur-s, tisekkiwina ad ilint d amedya ideg ara ẓren, ladɣa yinelmaden, llant aṭas\nn tsekkiwin n yiḍrisen deg tmaziɣt ; iḍrisen-a ur mgaraden ara\nkan deg yisental, maca mgaraden daɣen deg talɣa-nsen. Nnig\nwannect-a, inelmaden ad gzun amek ttwrun yiḍrisen ayen ara\nten-yeǧǧen ad awḍen ɣer tzemmar tutlayanin n tegzi d ufares.\nD annect-a ara d-yessegmun tigensas yelhan yelhan ɣef\ntutlayt-a deg wallaɣ, amedya, n yinelmaden.\nIḍrisen-a i d-negmer ad nessassen-iten-id ilmend n\ntulmisin yerzan yal tasekka : taɣessa (tuddsa) d wallalen\nutlayanen. D tineggura-ya ara yilin d allal s yezmer yimeɣri ad\nyaru, ad ifares war uguren deg tmaziɣt.\nAmmud-a d win i d-nekkes seg yiɣbula : ungalen,\ntulizin, tisɣunin, iɣmisen… i d-yeffɣen s tmaziɣt aṭas-aya segmi tebda tettwaru seg tazwara n tasut tis 19- D iɣbula-ya, s\numata, iseg nessaweḍ negmer-d iḍrisen iḥeqqaniyen\n(authentiques) ilmend n tsekkiwin yemxalafen, yerna d wid\nyettwasmettin. Tin ɣur-s iḍrisen d wid yettmeslayen ɣef\nyisental yemgaraden i d-icudden ɣer waṭas n taɣulin : tudert\ntatrat, ilmeẓyen, timetti…\nAmgired n yiḍrisen yeskan-d tutlayt n tmaziɣt tuɣ deg\nwaṭas n taɣulin, yes-s nezmer ad naru ɣef waṭas n yisental i\nyesɛan assaɣ d waṭas n taɣulin, ur tenṭiḍ ara kan deg yiwet\ntewsit yecban timucuha d tmedyazt. Γef waya ad negzu\ntamaziɣt tennerna tihawt-is deg tmetti.\nDeg tazwara nessasmel iḍrisen-a d tigruma ilmend n\ntsekkiwin : aḍris afuklan, imsegzi, aḍris imwelleh (imsendeh),\nullis, atg. Asismel am wa yella-d ilmend n yiswi amaynut iɣer\ntezzi tiṭ n tesnalmudt i yefkan azal, taggara-ya, i tsekkiwin n\nyiḍrisen iwatan i uselmed n tutlayin.\nSeld afran d usismel n yiḍrisen-a nessassen-d ittewlen s\nyezmer umdan ad d-yesnekwu yal tasekka n uḍris. Gar-asen\nad naf ittewlen i d-yeqqnen ɣer tuddsa d wid i d-yeqqnen ɣer\nwallalen utlayanen. D wi, s umata, ara yessifsen tigzi d ufares\nDeg yixef ad d-nessegzi tamḍrant n usismel n yiḍrisen\nd wayen akk i d-icudden ɣur-s. deg tazwara ad d-nuɣal ɣer\ntaɣult n tsensekka, ssyin akin ad d-nessegzi tisensekkiwin\nyemgaraden, s ɛerḍen yimusnilsen ad d-ad d-sbedden isismlen\nn yiḍrisen. Maca, send ameslay ɣef wannect-a ad d-nebdu seg\ntxutert n tsensekka deg taɣult n uselmed.\n1. TAWURI N TSENSEKKA N YIḌRISEN DEG\nIswi agejdan n uselmed n tutlayt, am wakken yeẓra yal\nyiwen, d asiweḍ n yinelmaden akken ad smeɣren tamussninsen n umawal n tutlayt akked usiweḍ-nsen akken ad sɛun\ntizemmar iwatan deg tɣuri d tira 1 n yifuras n tutlayt akken ma\nllan. D annect-a i d iswi amezwaru n uɣerbaz.\nDeg tilawt, mi ara nmuqel ad naf d tirmad i d-icudden\nɣer uselmed n yilugan n tira akked tseddast i yeṭṭfen amur\nameqqran deg tneɣrit. D acu, ma nerra tamawt deg uɣerbaz\nanagar ɣer uselmed n tirawalt d tjerrumt ad nerr deg rrif ayen\nyellan d agejdan yerna yesɛa azal deg tmusni n tutlayt. Annecta yerza tira d tɣuri n yiḍrisen yemgaraden. D tamawt am ta i\nyeǧǧan tasnalmudt ad tger tiṭ-is ɣer yiswiren-nniḍen deg\nuselmed n tutlayt. Yerna terra deg rrif tarrayt n zik i yefkan\nazal anagar i yiḍrisen n tsekla d uselmed n tjerrumt d tirawalt.\nTura tettwali tixutert deg yiferdisen-nniḍen, wid izemren ad\nilin d tallalt i unelmad akken ad yezmer ad yaru, ad yegzu\nTira : anamek-is deg tseddart-a d amatu, yerza akk ayen yettwarun deg tutlayt\nakken tebɣu tili.\niḍrisen akken tebɣu tili tsekka-nsen. Acku tutlayt ur\ntettwaseqdac ara kan neɣ ur d-ttbin ara kan anagar deg taɣult\nTutlayt d ayen i d-yettmagar umdan yal ass deg tmetti.\nD ta i d-yewwi ad yelmed unelmad ma nra ad yuɣal d anesɣim\nn tmetti ideg yettidir. D annect-a daɣen ara t-yesmettin. Deg\nwaya ad negzu tutlayt d aferdis agejdan i ila umdan akken ad\nyekcem deg tmetti acku s tutlayt ara yelmed akk ayen yerzan\ntimetti : ansayen-nsen, tasekla-nsen, axemmem-nsen. A.S.\nBoulifa yuki-d i tmuɣli-ya aṭas aya, asmi i d-yura adlis-is wis\nsin ideg d-yessegza tarrayt i yssemres deg-s i uselmed n\ntmaziɣt. Hata wayen i d-yenna deg useggas 1913 :\n«Win yebɣan ad yissin tutlayt, yessefk ad yissin lɛeqliya,\ntidmi akked tḥerci n wid i tt-yettmeslayen : d acu lɛeqliya n\nugraw imetti ur yezmir yiwen ad tt-yekcem, ad tt-yegzu s\ntelqey anagar ma yezrew s wudem usdis axxemmem-nsen d\nwansayen-nsen. D annect-a i nettwali d abrid s nezmer ad\nnesseqdec tarrayt tusridt 1 » 2 .\nD wasmi tura tutlayt tettwaselmad ilmend n wamek i\ntettwaseqdac deg tmetti. Dɣa ttarran tamawt ɣer tutlayt akken\n1 A.S. Boulifa, 1913, Méthode de langue kabyle-Cours de deuxième année, Ed.\n2 D tasuqqilt n yinnan-a : «Connaître la langue, c’est connaître la mentalité,\nl’esprit, le génie, de ceux qui parlent cette langue : or, la mentalité d’un groupe\nquelconque d’individus, ne peut être pépétrées, saisie et comprise que par une\nétude exacte de leur caractère et de leurs moeurs. C’est là, pensons-nous, l’esprit\nde la méthode directe ».\ntella deg tmetti acku ur nezmir ara ad neǧǧ tutlayt n uɣerbaz\ntegguga (tebɛed) aṭas ɣef tin n yal ass. Timentelt-a tewwi-d ɣef\ntesnalmudt ad tewwet amek ara d-tesbedd tarrayin s ara\nyelmed unelmad tutlayt akken ad tessemres deg tudert-is\ntaɣurbizt akked tin n yal ass. D annect-a i yeǧǧan aṭas n\nyimsensegmiyen ad d-gren kra n yiseqsiyen ɣer taɣult n\ntesnalmudt. Anezgum i d-ilulen d wa : ma ur d-yewwi ara deg\nuselmed n tutlayt ad nbeddel tarrayt-a taqburt i yerran tamawt\nɣer uselmed n yilugan n tjerrumt yerzan anagar aswir n tefyirt.\nS wawal-nniḍen, ma, deg uselmed n tutlayt, ur ilaq ara ad nẓer\namek ara nessiweḍ inelmaden ad gzun amek i ttwasuddsen\nyiḥricen yugaren tafyirt akken ur nettiɣimi ara kan deg\nuselmed n tjerrumt n tefyirt. Amek ara d-naf abrid ara yawin\ninelmaden ad gzun iḍrisen, ad d-farsen s timad-nsen, daɣ\nnutni, iḍrisen ? Γef wannect-a i d-tenna C. Barré-De Miniac :\n«D tidet, tamussni n tutlayt d wamek i tettwasuddes d\nayen yellan d agejdan. Acku amek ara naru ma ur negzi ara\nayen i d-icudden ɣer tseddast, ɣer umawal akked yiḍrisen ?\nMaca tizemmar-a, iman-nsent, ur caḍent ara akken ad seknent\namek ara d-nfares iḍrisen yelhan, igerzen yerna lan tawuri,\natg. 1 «.\nBarré-De Miniac C., 2000, Barré-De Miniac C., 2000, Le rapport à l’écriture.\nAspects théoriques et didactiques, Paris, Presses universitaires du Septentrion,\nS umata d iɣeblan am wi i d-yewwin tamuɣli-nniḍen\nɣer uselmed n tutlayt. Deg tama, deg wayen yerzan iḍrisen,\ntura tezzi tiṭ ɣer yisemras utlayanen n tmetti (productions\nlangagières de la société). Deg tama-nniḍen isemras-a ilaq ad\nttwaslemden deg talɣa-nsen tummidt i yettakken anamek i\ntutlayt. D ti i wimi yessemma M. Bakhtine1 iḥricen imeqranen\nn tutlayt (grandes masses verbales) acku wi (iḥricen-a)\nttbinen-d amzun d leqwaleb neɣ d timudmawin ideg\nyessuddus umdan tiktiwin-is mi ara nebɣu ad tent-idyessenfali, ad tent-id-yessufeɣ. Ihi, ticki ira ad d-yini kra, yesɛa\nyakan deg uqerruy-is tarrayin i yas-d-yeskanen amek ara dyalles, ara d-yeglem, ara d-yessegzi…\nD aswir-a (aselmed n yisemras imettiyen deg talɣa-nsen\ntummidt) iɣer terra tamawt tesnalmudt deg uselmed tura acku\nd nutni i yeskanen talɣa d unamek n yiznawen-nneɣ. D iswi\nam wa i yeǧǧan taggara-ya ad yettunefk wazal ameqqran i\nusmudem n yiḍrisen. Anamek-is d asbedded n yiḍrisen d\ntisekkiwin ; yal aḍris ila tasekka iɣer yettekki.\nBakhtine Mikhaïl Mikhaïlovitch (1895-1975) est considéré avant tout comme\nun historien de la littérature. Il a écrit aussi sous le pseudonyme de V.N\nVolochinov. Mais ce n’est qu’en 1963 que son œuvre s’est affirmée comme\nessentielle. Il a écrit notamment : Le marxisme et philosophie du langage, paru\nen 1929, traduit en français en 1977 et Esthétique et théorie du roman en 1978\net Esthétique de la création verbale, traduit en français en 1984. Informations\ncitées dans le Dictionnaire de genres et notions littéraires, 2° édition, Paris,\nEncyclopaedia Universalis et M Albin, p. 60.\nTikti-ya n usmudem tuɣ-d aẓar seg yimahilen n\nYirussiyen (les formalists russes) i gan ɣef uḍris. S yimahilen-a\nsawḍen ad d-snekwun taɣessa (neɣ tamsukt) n wullis, azenziɣ\nn wudmawen akked wassaɣ yellan gar tikli tamatut n uḍris\n(son fonctionnement global) d tikli-is tagensant (son\nfonctionnement local). Imahilen-a, mi d-kecmen annar n\nuselmed, wwin-d yid-sen amaynut. Seg tama, ldin tawurt i\ntezrawt n tewsatin-nniḍen n wullis i yecban : tamacahut,\ntadyant yeḍran, atg.. Nnig n waya lulent-d waṭas n tirmad n\ntira i yessifsusen almad n wullis. Gar-asent ad naf : iluɣma\nyerzan aseggem n uḍris, tačcart n yilmawen, tifin n tazwara n\nwullis, asemmed n taggara n uḍris… Seg tama-nniḍen\nimahilen-a neǧren-d abrid akken ad ilint tezrawin d\ntimaynutin i yerran tamawt ɣer tsekkiwin-nniḍen n yiḍrisen s\nara yishil uselmed n tutlayt.\nD annect-a, ihi, i yefkan tagnit akken ad d-ffɣen aṭas n\ntezrawin d yimahilen. Imnuda, deg tallit-nni, ran ad gen\ntasleḍt i tsekkiwin n yiḍrisen-nniḍen yerna ad d-sbedden\naswir-nniḍen i tesleḍt n tutlayt ara yeflen akin i uswir n\ntjerrumt imi, taneggarut-a, terza ladɣa ayen i d-yeqqnen ɣer\ntefyirt D tiktiwin am ti, d imahilen am wi i d-yeslulen tasnilest\ntaḍrisant. Tasleḍt deg taɣult n tesnilest-a tezzi ɣer tuddsa n\nyiḍrisen akked unadi n yiferdisen n tutlayt (neɣ n tjerrumt)\nimezgiyen. S wawal-nniḍen deg tesleḍt n uḍris ttmuqulen\ntuddsa neɣ aɣawas i yellan d llsas i tira n yal aḍris. S yin akin\nttmuqulen allalen n tesnilest i yettusemrasen deg yal aḍris.\nTasleḍt am ta tettili ilmend n wakken mgaraden yiḍrisen. S\nwakka yal tasekka n uḍris ad d-nesnekwu aniwi allalen iwatan\nakken ad tt-id-naru. Iswi n usnekwu n tuddsa n uḍris akked\nyiferdisen utlayanen d tikci i unelmad tissura ara s-yilin d\ntasalelt akken ad yezmer ad yegzu yerna ad d-yaru, daɣ netta,\naḍris ilmend n tsekkiwin yemgaraden. Ihi, d tamusni-ya ara\nyeǧǧen anelmad ad yezmer ad yesseqdec tutlayt deg yal taɣult,\nama deg uɣebaz ama deg tegnatin yeffɣen i uɣerbaz.\nDeg wayen yerzan tikti-ya, E. Roulet, yenna-d :\n«Seg yiseggasen n 70 d asawan, medden akk ḥsan d\nakken iswi n uselmed d ulmad n tutlayin : tanyemmat neɣ tis\nsnat mačči d awwaḍ ɣer tezmert tasnilsant yeɛni tazmert deg\nusuddes d tegzi n tefyar, maca anelmad yessefk ad yaweḍ ɣer\ntezmert n teywalt neɣ ad d-iniɣ tazmert n yinaw, s unameknniḍen tazmert deg ufares d tigzi n yinawen yemgaraden 1 » 2 .\nDeg tikti-ya ad negzu aselmed n tutlayt ibeddel tanila ;\nyuɣal yerra tamawt ɣer wayen yellan d amatu ideg yezmer\nunelmad ad iẓer, deg tazwara, amek tettwaseqdec tutlayt deg\nyal tagnit. Tin ɣur-s, ad yesɛu allalen s ara tt-yelmed akken ad\nd-yessenfali ɣef yal tikti-s, ɣef yal tamuɣli-s, deg yal tagnit. S\nwakka anelmad ad yuɣal mačči d tamusni ara yesɛu ɣef tutlayt\nmaca d tamusni ara tt-yissin s ufares d tigzi.\nE. Roulet, 1999, La description de l’organisation du discours, LAL, Didier,\nParis, p. 9.\n2 Innan-a s tefransist : «On admet généralement depuis les années soixante-dix\nque l’objectif de l’enseignement-apprentissage des langues maternelles et\nsecondes n’est pas seulement d’acquérir une compétence linguistique, c’est-àdire la capacité de construire et d’interpréter des phrases, mais d’acquérir une\ncompétence de communication, ou je dirais plutôt une compétence discursive,\nc’est-à-dire la capacité de produire et d’interpréter des discours variés ».\nSegmi neẓra s umata tixutert s d-glan yimahilen n\ntesnilest n uḍris i taɣult n uselmed, ad neɛreḍ tura ad d-nuɣal\nɣer usenfar-nneɣ yerzan tisekkiwin n yiḍrisen. Awal ad aɣyawi ɣer umeslay ɣef tesnsekka s umata, ɣef tmiḍrant n tsekka.\nAṭas n yimahilen i yellan ɣef tsensekka n uḍris. Yal\namnadi yewwet amek ara d-yesbedd tarrayt s ara yezmer ad dyessemgired gar yiḍrisen. Amgired deg tsensekkiwin-a yettuɣal\nɣer tiẓri n tasleḍt n yal amnadi. Maca, aseqsi iwatan d wa : d\nacu i d imataren s nezmer ad d-nesbedd tasensekka ? Tiririt\nɣef useqsi-ya ad aɣ-tawi ad d-nebder H. Isenberg i dyesseknen amek i d-yettili usbedded n tsensekka. Γur-s :\nTasensekka tbedd ɣef :\n- Llsas n tsensekka, deg-s ad naf : isfernen ibanen (ama\nmtawan, ama mgaraden, ama msezwaren ama ala) n usismel n\n- Taɣult n validité, ta terza ammud n yiḍrisen i ilan\nittewlen i d-yettwasbadun deg llsas n tsensekka ;\n- Tigin n wassaɣ gar llsas d taɣult, annect-a yebɣa ad dyini yessefk ad yili wassaɣ gar yisfernen-nni akked d\nyiḍrisen 1 » 1 .\nD tasuqilt n : «La typologie met en œuvre :\nS umata d wa i d adasil n tsensekkiwin yettwasnen.\nHatenta s umata tsensekkiwin iɣef d-yettili wawal.\nTasensekka-ya tettwassen daɣen s yisem n tsensekka\ntamtawit (homogène) acku adasil n usismel-ines ibedd ɣef\nyiwet kan n taɣult n usismel. Asismel-a yettuɣal ɣer umahil n\nE. Werlich akked d umahil n J. M. Adam. Tasensekka-ya\ntettarra tamawt ɣer uɣawas neɣ ɣer tuddsa iɣef tbedd tira n\nuḍris akked d wayen i wimi semman « imataren n tesnilest « i\nyellan d ittewlen n yal tasekka.\nAmedya i nezmer ad d-nefk ɣef wannect-a d aseqdec n\ntalɣiwin n umyag, asemres n yimqimen udmawanen, asemres\nn yisuras, atg. Tisekkiwin yettwasnen, yeqqnen ɣer usismel-a d\nti : ullis, aglam, imsegzi, afuklan, adiwenni, tamedyazt, aḍris n\nusfilet neɣ ukacef (iḍrisen n « ukacef» ideg amaru yeqqar-d d\nacu ara yeḍrun deg yimal : prédictifs.\nMaca deg teɣzi n umahil n J. M. Adam 2 yerzan taɣult-a\nn tesnilest n uḍris, yuɣal yassader aswir n tesleḍt ɣer yiwen n\n- Une base de typologisation : ensemble de critères explicites (homogènes ou\nhétérogènes, hiérarchisés ou non) de classement des textes ;\n- Un domaine de validité : c’est-à-dire un corpus de textes qui possèdent les\ncaractéristiques définies dans la base de typologisation ;\n- Une mise en rapport de la base et du domaine, c’est-à-dire un certain nombre\nde principes d’application mettant les critères en relation avec les textes…\nK. Canvat, 1996, idem.\nJ.M. Adam, 1990, Eléménts de linguistique textuelle. Théorie et pratique de\nl’analyse textuelle, Liège, Mardaga.\nuḥric yellan ddaw n uḍris i wimi yefka isem\n«tugzimt».Tugzimt d aḥric neɣ d amur deg uḍris. Γef\nwannect-a yenna-d, s umata, yuqa akken ad naf aḍris ibedd\nanagar ɣef yiwet n tsekka acku deg uḍris nezmer ad naf\ndduklent-d tikwal aṭas n tsekkiwin. Γer J. M. Adam, yal aḍris\ndeg-s aṭas n tugzimin, yal tugzimt d tasekka deg uḍris-nni.\nIlmend n waya i d-teffeɣ tmiḍrant « agetsekka : polytypologie»\ni d-yeskanan deg uḍris ttilint aṭas n teskkiwin taddayin\n(prototype). Ma d ayen yerzan tugzimt, hatan tabadut i yas-dyefka Adam :\nD tayunt i ikecmen deg uḍris. Tayunt-a, nettat daɣen,\ntettwasuddes s tayunin1 timeqqranin i yettwasuddsen s waṭas\nyisumar» 2 .\nS wakka tugzimt d allal s nezmer ad d-nesnekwu\ntayunin yemgaraden yettwasmersen deg yiwen n uḍris.\nFkan-as isem-a acku adasil (llsas) n tsensekka-ines\nibedd ɣef waṭas n yisfernen n usismel. Asismel deg tsensekkaya ibedd ɣef : addad n yinan (mode énonciatif), iswi n teywalt\nakked waddad n ufares (conditions de production). Dɣa ɣef\nSqedceɣ awal «tayunin» s unamek «macro-proposition, ma d awal «isumar»\nyabɣa ad d-yini «micro-propositions».\n2 J.M. Adam, 1990, op. cit., p. 85.\nwannect-a ad naf ffɣent-d deg tasensekka-ya kraḍ (03) n\nTa tbedd ɣef yimahilen n R. Jakobson, ladɣa azenziɣ n\nteywalt i d-yesnekwa ideg llan sdis n yiferdisen : amazan, izen,\nanermas, tamselɣut (asatal) targa, tangalt. D azenziɣ-a i yellan d\nllsas i tsensekka-ya acku, ilmend n yal aferdis yellan deg-s,\nnezmer ad nessemgired gar yiḍrisen yerna ad d-nessufeɣ\ntawuri n yal yiwen. Yal tikelt ideg nra ad d-nesnekwu tawuri n\nuḍris ad nennadi deg-s anwa aferdis i wimi yefka azal ameqran\numaru deg uḍris-is. Amedya ma yella aḍris yefka azal i tangalt\n(code), akka am deg yisegzawalen, deg tjerrumt, deg tbadut ;\nad d-nini aḍris-a ila tawuri taɣeftutlayant acku yesseqdec\ntutlayt akken ad d-yemmeslay ɣef tutlayt. Ma yella deg uḍris\nawal iress ɣef umazan, ad d-nini tawuri n uḍris-a d tanfalant\nacku ad naf win i d-yettmeslayen yuɣ-d awal ɣef tektiwin-is,\nɣef yiḥulfan-is d wayen i t-iceɣben. Ihi, tasensekka-ya terra\ntamawt ɣer sdis n twuriwin i nezmer ad naf deg uḍris. S\numata, yal aferdis yellan deg uzenziɣ n teywalt, yesɛa tawuri :\n*Ẓer ismawen-nniḍen i twuriwin-a : tanermisant ilaq assaɣ\nAmazan : tawuri tanfalant : (Fonction expressive, émotive) ;\nIzen : tawuri tudyizt : (Fonction poétique) ;\nAnermas ; tawuri tanaḍant : (Fonction impressive, conative) ;\nTameselɣut : tawuri tamselɣant : (Fonction référentielle) ;\nTarga : tawuri tanermisant : (Fonction phatique) ;\nTangalt : tawuri taɣeftutlayant : (Fonction métalinguistique).\nTaggayt-a tis snat tuɣ-d aẓar seg yimahilen n E.\nBenvesniste, ladɣa Problèmes de linguistique générale de\n1966, i d-yewwin ɣef waddad n yinan (énonciation). E.\nBenveniste, yessemgared gar sin n wudmawen n usemres n\ntutlayt. Annect-a yessaweḍ-it ad yebḍu gar wayen yellan d ullis\nakked wayen yellan d inaw.\nDeg tama, ma inan icudd ɣer win i t-id ifarsen, yewwi-t-id ɣef\nddemma-s, neɣ tban titlin-is deg-s, ad d-nini d inaw. Deg\ntama-nniḍen, ma yella beṭṭu gar yinan d win i t-id-ifarsen, s\nwawal-nniḍen ma yella amaru ur yekki ara deg wawal i d-yuɣ\nad d-nini d ullis. Deg waya ad negzu win i d-yettmeslayen, deg\nyinaw ad tili tihawt-is deg yinan ; ma deg wullis, ad yili d uffiɣ\nDeg snat n tegnatin-a llan yiferdisen i seqdacen\nyimdanen akken ad d- semgirden gar-asent. Iferdisen-a d :\nimqimen, imataren, talɣiwin n umyag, imataren n wakud d\nwadeg… Tawuri n yineggura-ya d askan n wassaɣ n umsiwel\ndeg yinan-is d wamek tella tihawt-is daxel. Tasenkka-ya terra\ntamawt ladɣa ɣer yiferdisen i d-yeskanen asatal neɣ addad n\nyinan ideg yella : umsiwel, win neɣ wid i wimi yettmeslay,\nadeg akked wakud d wi i d iferdisen igejdanen ɣef tres\n2.2.3. Tasensekka ilmend n wadeg (typologie\nAsismel-a yerza amahil n J-P. Bonckart d ugraw d wi\nyettmahal. Deg tazwara, deg tezrawin-nsen rran azal i waddad\nn yinan : adeg, akud, amsiwel, anermas (win d wi yettmeslay).\nMaca, segmi ddan deg umahil-nsen, rnan gren-d aferdis\nagejdan ɣer tezrawin-nsen, wa d adeg imetti (lieu social) ideg\ntḍerru termidt tutlayant.\nTasensekka-ya tis kraḍ terza asismel n yiḍrisen ilmend\nn tewsit. Fkan-as isem n tsensekka timgerredt (hétérogène)\nacku llsas n usismel-is ibedd ɣef waṭas n yisfernen. M.\nBakhtine deg udlis-is Esthétique et théorie du roman yenna-d\nyettwali d akken yewwi-d ad kecmen iferdisen-nniḍen deg\nusismel n yiḍrisen yeffɣen i tesnilest. S umata ibder-d :\n«Adeg imetti d tsuddwin*, addad n ufares, iswi n\nteywalt, udem n waddad n yinan, tuddsa n uḍris, asentel-is 1 » 2 .\nMaca, send ad d-nemmeslay ɣef wawal amaynut i dyellan ɣef tewsit, ilaq ad nẓer tamiḍrant-a n tewsit d tin i dyuɣen aẓar deg tsekla. Ssyin, taggara-ya kan i tettusemres deg\ntaɣulin n tesnilest n uḍris iwakken ad d-temmel ifuras\nutlayanen (productions langagières) akken ma llan. Deg tsekla\n«L’ancrage socio-institutionnel, la situation de production, l’intention\ncommunicationnelle, le mode énonciatif, l’organisation formelle, le contenu\n2 K. Canvat, 1996, op. cit.\ntawsit tettbin-d amzun d tamudemt (d lqaleb) terza taɣult n\ntira n yidlisen n tsekla: tamedyazt, ungalen, amezgun… Tawsit\nd tasekka timezgit i yeṭṭafaren wid yettaraun. Yal tira n tsekla\nteṭṭafar yiwet seg tewsatin yettwasnen. S umata, d Hegel i dibanen d amaru i d-yewwin awal ɣef unagraw n tewsit\n(système générique). Hegel yemmeslay-d ɣef tilin n kraḍ n\ntewsatin tigejdanin iɣef tbedd tsekla tansayt : l’épopée, poésie\nlyrique et la poésie dramatique.\nMaca, ma neffeɣ i taɣult n tsekla, ad naf d ayen-nniḍen,\nɣef wannect-a i d-yenna D. Maingueneau :\n«Ticki annect-a ur yerzi ara ayen i d-yesnulfa umaru s\ntimad-is akka am ungal, akka am uneqqis n tannant, neɣ akka\nam uneqqis anaddal deg tiliẓri neɣ tamsirt deg tesdawit, atg.,\nwi ur sɛin ara assaɣ d wayen yellan yakan yettwassen (s wawalnniḍen ur telli ara tmudemt tban ara ḍefren) ; ttbinen-d d\ntannumi, d tiwsatin timezgiyin ɣer medden akk. Maca, d\ntiwsatin yezgan ttbeddilent, ttneflint» 1 . 2\nTiwsatin am ti, i yellan d ifuras imettiyen iɣer d-yewwi\nad tezzi tiṭ tura acku simmal ntteddu keccmen-d annar n\n1 D. Maingueneau, 1998, Analyser les textes de communication, Nathan, Paris,\n2 Quand il s’agit non d’œuvres singulières mais de rapports de stage, de\nreportages sportifs télévisés, de cours d’université, etc., il n’y a pas de relation de\nfiliation à l’égard d’œuvres consacrés : ce sont des routines, (souligné par\nl’auteur) des comportements stéréotypés et anonymes qui se sont stabilisés peu à\npeu mais sont sujets à variation continuelle.\nDeg unnar n tesnalmudt n tutlayin, mi ara d-ttwabder\ntmiḍrant n tewsit ur tt-ttwalin ara s unamek i tla deg tsekla.\nHatan n umamek-is deg usegzawal Dictionnaire de didactique\ndu français langue étrangère et langue seconde :\n«Deg tsensekka n yiḍrisen d yinawen, nezmer ad naf\namgired gar tsekkiwin am : ullis, afuklan, aglam, atg., akked\ntewsatin ; tid yeṭṭafaren tasuddut n tsekla am : tamacahut,\ntullizt, atg, ideg nezmer ad naf myekcamen uglam d wullis.\nDeg tsuddwin-nniḍen, amedya taɣamsa ad naf ttwasmersent\ntewsatin-nniḍen. Ihi, tisekkiwin d timadwanin, ur ttbiddilent\nara neɣ rekdent (stabes) deg wakud. Ma d tiwsatin d tid\nyettbeddilen ilmend n wakud, n yidelsan akka am tewsatin n\ntsekla d tid n uɣerbaz 1 « 2 .\nΓef wannect-a deg taɣult n uselmed tamiḍrant n tewsit\nterza yal afares utlayan yettwseqdacen deg teywalt, ama d ayen\nTasuqqilt n : «Dans la typologie des textes et discours, on peut ainsi distinguer\ndes types comme narratif, le descriptif, l’argumentatif, etc., et des genres,\ncaractéristiques de l’institution littéraire comme le conte, la nouvelle, etc., qui\nmêlent moments descriptifs et moments narratifs. D’autres institutions, comme\nla presse par exemple utiliseront à un moment donné un autre éventail de\ngenres. Alors que les types abstraits seraient a priori stables diachroniquement et\nsynchroniquement, les genres varieraient d’une manière très sensible en fonction\ndes époques et des cultures comme le montrent les genres littéraires ou\n2 J.P. Cuq, (dir.), 1990, Dictionnaire de didactique du français langue étrangère et\nseconde, CLE International, Paris.\nyellan s tira, ama d ayen yellan d timawt. Ilmend n waya B.\nSchneuwly yura :\n«Yal aḍris yettlal-d seg usatal imetti. Yal win ara d-\nyarun aḍris ila iswi (asenfali ɣef yiḥulfan, asedhu n\nyimsefliden, tazrirt n umserti neɣ asegzi n kra n tɣawsa), yesɛa\nwin i wimi yettmeslay iban, deg kra wadeg imetti (d anelmad\nad yaru i uselway n tɣiwant, d amezdaɣ ad yaru i yimezdaɣnniḍen deg uɣmis, d amaru amanun i yinelmaden n tneɣrit,\natg.). Yal asatal yessawal (neɣ yesra) i talɣa n uḍris i t-yeɛnan.\nTalɣa-ya n uḍris tettili d allal n taywalt ara yessiwḍen ɣer yiswi\nd wayen ttrajun yimsulɣa. D talɣa-ya i wimi semmaɣ tawsit\nS yifuras-a utlayanen yettilin deg tmetti deg tudert n yal\nass, s nezmer ad d-nefk anamek i uḍris am wakken d tawsit\ntimettit. Akeccum n tmiḍrant n tewsit ɣer unnar n tesnalmedt,\nɣef wakken yettwali K. Canvat3 , yeqqen ɣer umusnaw M.\nTout texte résulte d’un contexte social. C’est-à-dire qu’à travers son texte, le\nscripteur vise un certain but (exprimer ses sentiments, divertir un public,\nconvaincre un politicien ou encore expliquer un processus complexe), s’adresse\nen tant qu’énonciateur d’un certain type à un certain destinataire dans un lieu\nsocial donné (en tant qu’élève au maire, en tant que citoyen à travers le quotidien\nlocal aux concitoyens, en tant qu’apprenti-écrivain aux élèves d’une classe, etc.).\nA chaque contexte correspond typiquement une forme textuelle - qui est l’outil\ncommunicatif le plus performant pour atteindre le but étant donné les usages et\nles attentes des destinataires. J’appellerai cette forme un genre ».\n2 B. Scheuwly, 1993, « Enseigner à écrire des textes», dans A. Bentolila (dir.) Les\nentretiens Nathan. Parole, écrit, image. Nathan, Paris, pp. 14 -152.\nK. Canvat, 2003, «L’écriture et son apprentissage : une question de genres ?\nEtat des lieux et perspectives», dans Pratiques, n° 117/118, pp. 171 - 179.\nBakhtine, i yewten akken ad tili tezrawt n wayen i wimi\nyessemma (iḥricen imeqranen n tmenna : les grandes messes\nverbales). Yenna-d daɣen K. Canvat seg yimahilen n M.\nBakhtine i yellan d llsas akken ad nissin ittewlen n tewsatin n\nS umata hatnan yittewlen n tewsit i d-yesbedd K.\nCanvat seg yimahilen n M. Bakhtine.\n- Tiwsatin bḍant d lesnaf war tilas.\n- Tiwsatin d talɣiwin timezgiyin n yinaw yettwasnen.\nTineggura-ya d timudmawin i neṭṭafar deg tmeslayt n yal ass,\nmaca ttaǧǧant tagnit akken yal amsiwel ad tent-yesseqdec\nilmend-is. (Rendent possibles les variations singulières).\n- Tiwsatin sɛant tazrirt ɣef yal aswir deg uḍris, ama d\ntaɣessa-s ama d tuddsa-s tagensant. (Strucure et texture).\nImenzayen-a d iferdisen igejdanen ɣef tres tmiḍrant n\ntewsit. D nutni ara yilin d allal s ara d-nessegzi tamiḍrant-a.\nIhi, nezmer ad d-nini tiwsatin s umata :\n- Mgaradent seg yidles ɣer wayeḍ, seg tmetti ɣer tayeḍ ;\n- Ttwagzant anagar ilmend n wadeg akked wakud ideg\n- D tismilin i yettwaseqdacen s wudem usrid\n(spontanée), war ussis n wallaɣ, acku kecment deg tnummi n\numeslay n yal ass.\nS wakka sawḍen yimusnawen deg taɣult n tussniwin n\ntmeslayt (sciences du langage), ad d-inin d akken anamek n\ntmiḍrant n tewsit yugar anamek i tla deg tsekla imi tawsit,\nterza akk tiwsatin n yinaw.\nK. Canvat, deg umagrad i d-nebder yakan, yuɣal ɣer\nyimahilen n ugraw n Genève ladɣa ayen gan B. Schneuwly et\nJ. Dolz yesken-d d akken tawsit tbedd ɣef kraḍ n tzemmar\n- Tazmert n usastel 1 , amsiwel yessefk ad yezmer ad\nyessemtawi (adapter) gar yinan-is akked usatal imetti ideg t-idyenna ;\n- Tazmert n usuddes neɣ n usileɣ (structuration) n\nyinaw, amsiwel yessefk ad yezmer ad yesseqdec timudmawin\niwatan yal tagnit n yinan ;\n- Tazmert n tira n uḍris (textuallisation : aseḍres ?*),\nannect-a yerza tamusni n tutlayt, amsiwel yewwi-d ad yezmer\nad d-yefren tayunin tisnilsanin akken ad d-yaru aḍris d\nGar yiseqsiyen igejdanen ɣer tezzi tiṭ deg tesnalmudt,\nad naf aseqsi-ya : amek ara nesselmed ? D acu ara nesselmed ?\nMa amezwaru, akken neẓra, d win yeqqnen ɣer tarrayin n\nuselmed, wis sin yerza agbur ara yesselmed uselmad deg\n1 - Asastel : awal-a yekka-d seg wawal «asatal : contexte» i wim rniɣ amatar «S» n\nuswaɣ + talɣa n yisem s uzwir «A». Sqedeceɣ-t s unamek «contextualisation».\ntneɣrit. Deg wayen yerzan aselmed n tutlayt, iseggasen-a\nineggura imnuda ttwalin tuɣalin neɣ asekcem n tewsit ɣer\nuɣerbaz, i wakken ad tili d allal n ulmad n tutlayt tla tixutert d\ntameqqrant acku tiwsatin tinmettiyin (genres sociaux) d tid ara\nyeǧǧen anelmad ad yessiweḍ ad yesɛu tizemmar tutlayanin\niwatan. Aselmad yezmer ad tent-yessemres, ad tent-yesselmed\nakken ad d-isuddes yes-sent tugzimin neɣ isenfaren deg\nTin ɣur-s, akken ẓran akk medden, yella wassaɣ gar\nwayen i wimi tesra tmetti akked d wayen yettwaselmaden deg\nuɣerbaz. Deg wassaɣ-a ad negzu taneflit n tmetti deg tallit ɣer\ntayeḍ yeslalay-d lḥewǧ amaynut d yiswan imaynuten deg\nwayen yerzan asegmi s umata, d wayen yerzan tasnalmedt s\nwudem usdis. Ihi, d assaɣ-a gar unefli n tmetti d wayen\ntettraju tmetti-ya deg uɣerbaz i yeǧǧan simmal tettnefli tudert\nttilint-d tmuɣliwin d teẓriyin timaynutin i yessemhazen\nDɣa taggara-ya, ilmend n unefli ɣef d-nemmeslay, deg\ntaɣult n uselmed n tutlayin lulen-d inezgumen-nniḍen neɣ\niberdan-nniḍen deg unadi, amedya :\n- Tura tuɣal tigawt n uselmed tettarra tamawt\ntameqqrant ɣer unelmad imi yessefk ɣef uselmad ad iẓer d acu\ni wimi yesra unelmad ad t-yelmed, akken ad d-yesbedd ahil\nneɣ ad yessewjed agbur ara yesɣer ;\n- Aselmed n tutlayt akken i tettwasemres deg tmetti.\nΓef wannect-a i yuɣal wazal deg uselmed ɣer tirmad n tira\nakked tirmad n tmenna ;\n- Asekcem n yiḍrisen inmettiyen, (sociaux) n timawit d\nwid yuran, ɣer uɣerbaz ;\n- Lebɣi akken ad yili umtawi neɣ umqarab gar yiḍrisen\niɣurbizen d wid yettilin deg tmetti.\n- Asekcem ɣer uɣerbaz n tewsatin n yiḍrisen\nyettwaseqdacen deg tmetti, smenyifen-tent ɣef tsekkiwin n\nyiḍrisen i d-yettbanen d tiẓrayanin 1 .\nTanila-ya tamaynut n unadi i d-yetilin deg tsenalmudt\nakked yisental imaynuten, deg tama-nsen, slulen iseqsiyen-a :\n- Aniti tiwsatin i d-yewwi ad ttwaslemdent ? Ma\nnezmer ad nesselmed tiwsatin tinmettiyin akken ma llant ?\n- D acu ara nesseɣer deg tewsatin ?\n- Amek ara d-nesbedd tarrayin s ara nesselmed\nDeg tmaziɣt, tiririt ɣef yiseqsiyen-a ad aɣ-tessiweḍ ad\nnẓer amek ara tt-nesselmed, d acu ara nesselmed deg-s. Acku\niwakken tutlayt ad tuɣal d tin ara yettwalmaden ilaq ad tbedd\nɣef kuẓ n tzemmar tutlayanin tigejdanin : snat rzant taɣult n\ntimawt : tigzi n wayen yella d imaw akked ufares s timawt ;\nsnat rzant taɣult n tira : tigzi n wayen yellan yura akked ufares\nΓef tektiwin-a, ẓer : Z. Meksem, 2007, Pour une sociodidactique de la langue\namazighe : approche textuelle, thèse de doctorat, Université Grenoble 3,\ns tira. S wudem-nniḍen tizemmar-a sawaḍent anelmad akken\nad yegzu ayen yellan d timenna d wayen yuran, deg tama ;\nsawaḍent-t daɣen, deg tama-nniḍen, ad d-ifares s wawal akked\ntira. Ihi, kuẓ n tzemmar-a yessefk ad d-awint anelmad ad\nyezmer ad yessemres tutlayt deg yal tagnit ama deg uɣerbaz,\nama deg tudert n yal ass.\nS wakka ad negzu tiwsatin n yiḍrisen ttilint d\ntimudmawin (leqwaleb) s nezmer ad nemsel s tefses tutlayt,\nyerna ad nessiweḍ ad tt- negzu, ad d-nfares yes-s. Γef\nwannect-a i d-yenna Y. Reuter ɣef yimi n Bakhtine :\n«Almad n umsal 1 n tmeslayt yettili-d s tewsatin. Yal\ntikelt ara nsel i umdan yettmeslay, nettḥulfu deg tazwara\nyakan anta tawsit ideg yella, nettaki-d i teɣzi n wawal-is akked\ntuddsa-s. Nezmer ula ad nḥulfu i taggara n tmesalyt-is, acku\ndeg tazwara i nettaki i talɣa n yinaw deg udem-is amatu 2 » 3 .\nHatan, deg tneggarut, acuɣer aselmed n tutlayin i yerra\ntamawt ɣer uselmed n tewsatin.\nAmsal : sqedceɣ-t s unamek n tikci n talɣa i tɣawsa.\nTasuqqilt n «Nous apprenons à mouler notre parole dans les formes du genre\net, entendant la parole d’autrui, nous savons d’emblée, aux tout premiers mots,\nen pressentir le genre, en deviner le volume, la structure compositionnelle\ndonnée, en prévoir la fin, autrement dit, dès le début nous sommes sensibles au\ntout discursif ».\nBakhtine M., cité par Y. Reuter, ????????\nIxef wis 2\nTasleḍt n yiḍrisen\nilmend n tsekka\nAselmed n tutlayt yefka daɣen azal i tsekkiwin n\nyiḍrisen. Tamiḍrant-a akken i tt-nesbada iwsawen (ẓer 2.1.\ntasensekka taḍrisant) ula d nettat tla azal deg uselmed acku\ntettili d tamudemt s yezmer unelmad ad yegzu aḍris, am\nwakken ara yissin amek ara t-d-ifares. Deg tesleḍt n tsekka n\nuḍris nettakk azal ladɣa i tɣessa-ines akked yiferdisen\nutlayanen i yettwasqedecen deg-s. Sin n yiferdisen-a i s\nnezmer ad d-nesnekwu yal tasekka iman-is.\nDeg umahil-a ad neɛreḍ ad nessukk tiṭ ɣef 6 n\ntsekkiwin n tmaziɣt akken ad nẓer aniwi i d ittewlen n yal\nyiwet. S yin akin, ad yili d talalt i uselmad d unelmad akken ad\nwalin d acu i ilaqen deg tira n yal aḍris.\nD aḍris ideg amaru yettales-d (iḥekku, yettawi-d) ayen\nyeḍran neɣ ayen yellan d asugnan. Yessemlili-d aṭas n tigawin\nyerzan kra n tedyant teḍra neɣ d tasugnant, iḍerrun deg\nwakud. Ullis yerza akk ayen i d-ttalsen yimdanen. Γas ulama\nyella wayen yellan d asugnan akka am ungal, tamacahut,\ntullizt ; yettili daɣen wayen yellan d tilawt akka am tadyant\nyeḍran, tudert n umaru.\nS umata, akken t-id-snekwan yimnuda n tsekla, ullis\nibedd ɣef semmus n waddaden. D nutni i d-yemmalen tuddsa\nneɣ taɣessa iɣef ibedd wullis. S wawal-nniḍen, mi ara d-yawi\numdan tamacahut neɣ ad yales i kra n tedyant d addaden-a ara\nyeḍfer akken ad d-yebdu seg tazwara alma d taggara n wullis.\nAsnekwu n tɣessa n wullis yettili d tagnit akken ad tifsus tegzis akked tira-s. Hatenta semmus n tegnatin iɣef yebna wullis\n1. Addad n talwit, d tagnit tamezwarut;\n2. Aferdis n urway ;\n3. Tigawin ;\n4. Tifrat n ugur ;\n5. Addad n taggra.n tegnatin.\nNezmer daɣen ad nwali tuddsa-ya ilmend n kraḍ n\nwaddaden igejdanen :\nAddad amezwaru ;\nAddad n tigawin ;\nAddad n taggara.\nDeg wayen i d-iteddun ad neɛreḍ ad d-nesnenkwu\nD tazwara n wullis, qqren-as addad n talwit acku kra ur\nyeḍri. Deg waddad-a yettil uglam neɣ usissen n wudmawen, n\nwadeg akked wakud. S umata d tagnit n talwit yersen, kra ur\nyeḍri deg-s. Akken ad bdunt tigawin, yessefk ad ad yennulfu\nuferdis d amaynut, ara d-yeslalen uguren.\nDeg waddad-a ad naf :\n- Aferdis n urway\nD ayen ara d-ikecmen ɣer tegnit, ad d-yennulfu ; ad dyas ad ibeddel udem i tegnit-nni n talwit n tazwara, s wawalnniḍen ad yesluɣ tagnit.\nSegmi ara yerwi wudem n talwit-ni n tazwara neɣ\nsegmi ara d d-yennulfu umaynut, ad yebdu ḍerru n tigawin.\nIswi-nsent d asisi n talwit-nni jennejlan neɣ d tuɣlin ɣer tegnitnni tamezwarut yersen.\n- Tifrat n ugur\nDeg-s ad kfunt tigawin. Deg-s ad yili uferdis-nniḍen d\namaynut ara d-yefken tagnit-nniḍen n talwit, dɣa ad yefru\nTaggara n wullis neɣ taggara n tesri tezmer ad tili s\nwudem yelhan neɣ s wudem n dir. Deg-s, tagnit ad d-tuɣal\ntres, ad tfak tesri, ad fakent tigawin.\nAzenziɣ-a yeskan-d udmawen yettilin deg tedyant\nImnuda i wimi semman «les fromalistes ruses» i d imezwura i\niɛerḍen ad d-sbedden udmawen ilan tawuri deg wullis, fkanasen isem «les forces agissantes, les actants», iɣalen i\nisedduyen ullis. Azenziɣ-a ires ɣef kraḍ n tyugwin : asaḍ/\n(iswi) objet, amazan/anermas, amalal/amnamer. Ad naf ihi :\n«Seddis n wudmawen i yettikkin deg wullis. Seddis-a n\nwudmawen ttemlilin sin sin ilmend n twuri-nsen. Sin\nyesdukel-iten wassaɣ n lebɣi «bɣan ad awḍen ɣer kra», asaḍ\nyettnadi taɣawsa neɣ yebɣa ad yaweḍ ɣer yiswi. Sin-nniḍen,\nyesdukel-iten wassaɣ n tezmert, amalal yeggar afus n talalt,\namnamer ireggel-d abrid i wasaḍ. Ma d sin ineggura, amazan d\nunermas yesdukel-iten wassaɣ tmusni/taywalt acku d nutni i\nd-yemmalen d acu ara yexdem wasaḍ, d nutni daɣen ara dyefken tamuɣli ɣef tigawt n wasaḍ telha neɣ xaṭi» 1.2\n- Asaḍ : d win iɣef beddent tigawin n wullis. S wawalnniḍen d udem agejdan.\n- Iswi : d ayen i isedduyen asaḍ, d ayen iɣer ira ad\nyaweḍ. Yezmer ad yili d yal taɣawsa ɣef yettnadi wasaḍ : d\namdan ad t-id-yefdu, d ttar ad t-yerr, d tayri n tmeṭṭut, d\nagerruj, d nnif, d tilelli, atg.\nAmazan : d udem i yettnadin ad yaweḍ ɣer yiswi. D\nwin ara yaznen asaḍ ad yeg tigawin ilaqen iwakken ad d-yaweḍ\nɣer yiswi. Tikwal ur nezmir ara ad nebḍu neɣ ad nessemgired\ngar-asen acku asaḍ yezmer ad yesɛu snat n twuriwin, yettili d\nudem agejdan d amazan deg yiwet n tegnit.\n- Anermas : d udem iɣer ara tuɣal tigawt neɣ d win ara\nyesfaydin seg tigawt n wasaḍ.\n- Amalal : d udem ara yefken afus n talalt i wasaḍ.\nREUTER, Y., 2005, L’analyse du récit, Paris, Armand Colin, p.31.\nCes six catégories se reproupaient deux par deux selon des axes fondamentaux\npour définir les conduites humaines. Sur le premier axe -celui du désir, du\nvouloir- le sujet chercherait à s’opproprier l’objet. Sur le second axe -celui du\npouvoir- l’adjuvant et l’opposant aident ou s’opposent à la réalisation de la\nquête. Sur le troisième axe -celui du savoir et de la communication- le\ndestinateur et le destinataire, déterminent l’action du sujet en le chargeant de la\nquête et en désignant les objets de valeur. Ils sanctionnent cette action en\nreconnaissant son résultat et le sujet qui l’a accompli.\n- Amnamer : d win ara d-yeffɣen mgal asaḍ, dɣa ad asyili d ugur.\nTikwal kra n wudmawen zemren ad ilin d tiɣawsiwin\ntikmamin : adrar, iɣẓer, times, adfel… neɣ d tiɣawsiwin\ntudmawanin : tismin, tayri, ttar, ddɣel…\nAllalen n tutlayt rzan iferdisen n tjerrumt i yettilin d\nimezgiyen deg yal tasekka n uḍris. Ad negzu deg waya d\nakken deg tira n uḍris, ttilin kra n yiferdisen n tjerrumt zgan\nttwseqdacen ilmend n tsekka n uḍris-nni. Ilmend n wannect-a\ni yasen-semman iferdisen imezgiyen. Wi rzan s umata :\ntalɣiwin n umyag, imqimen, isuraz.1 Akken nezmer daɣen ad\nnaf asemres n yiferdisen n tesnukyist. Amedya deg wullis, deg\nwayen i d-icudden ɣer talɣiwin n umyag, ad naf, s tuget,\nttwasemrasent talɣiwin-a : izri, urmir ussid. Deg wayen yerzan\nimqimen akked yimataren, ad naf : udem wis kraḍ. Ma d\nisuraz ttilin wid i d-yesnekwayen akud n ḍerru n tigawin. S\numata, d nutni i d-yemmalen amek i yettili umyezwer gar\ntigawin, seg tmezwarut ar tneggarut. Yewwi-d ad nerr tamawt\nẒer amahil : Z. Meksem, 1999, taywalt ɣef wullis, ??????.\nDeg wayen yerzan isuraz, ẓer amahil : Z. Meksem, 2008, Isuraz n usdakel d\ntnemẓla n tmaziɣt : agmar d tesleḍt, HCA, Alger.\ndeg wullis ugten s waṭas, yal aḍris aniwi i yellan deg-s. Maca,\nad ten-naf bḍan ɣef sin n wudmawen :\n- Wid i d-yeskanen ayen iḍerrun ilmend n wayen yellan\ndeg yimir n yinan ; qqnen ɣer umatar n wakud : ass-a, imir-a,\ntura… Mmalen kraḍ n tegnatin : wid i d-yemmalen tigawin\nyeḍran deg yizri, wid i d-yemmalen tigawin iḍerrun imir-nni\nakked wid i d-yemmalen ayen ara yeḍrun deg yimal ;\n- Wid i d-yemmalen ayen yeḍran, yekfan. Wi cudden\nɣer umatar n wakud i nezmer ad naf deg wullis-nni. Bḍan\ndaɣen ɣef kraḍ n tegnatin : wid i d-yeskanen tigawin yezrin,\ntid iḍerrun, tid ara yeḍrun ɣer zdat ilmend n umatar n wakud\nd tid iḍerrun deg yimir n umatar. Amedya, ma yebda-d\numdan ullis akka : yiwen n wass : akud-a (yiwen n wass) ad yili\nd amatar iɣer qqnent akk tigawin n wullis acku ayen-nniḍen\nnettmuqul-it ilmend-is. Tigawin yezrin nesseqdac isuraz-a :\nzgelli, iḍelli-nni, ilindi-nni, aseggas uqbel… Ma d tigawin i\nyeḍran seld amatar «yiwen n wass» nesseqdac isuraz-a :\nazekka-nni, qabel-nni, kra n yiseggasen akken… S umata yal\nullis aniwi isuraz ɣef yebna.\nAḍris : Tukksa n sser\nQbel nfaq 1 aneggaru, yella yiwen n uxxam d ameqqran\n1 Nfaq : d tanekra n ugdud mgal amnekcem am tnekkra n Ccix Aḥeddad deg\nn ccurafa deg Ɛmrawa i wimi qqaren axxam n Sidi Crif\nAjennad. Deg lweqt-nni, la s tjadit-is, la s leqraya-s, ulac wi\nmechuren am Sidi Crif deg Leqbayel. Yella d netta i d aqerru\ndeg lɛerc. Γur-s yiwen n wakli i d-irebba am mmi-s, ɣef ur\niḥeǧǧeb ara. Sidi Crif, ttkabaren akk medden, yella yesɛa sin n\nwarraw d teqcict.\nAsmi meqqrit, taqcict tewweḍ d tameṭṭut, tekker\nteɛceq deg wakli n baba-s armi teɣli yid-s. Kra akka, iban-d\nfell-as uɛebbuḍ. Ma yella d akli-nni yefhem tin yexdem, yerwel\ndeg yiḍ, ur yeẓri ḥedd anta tamurt i t-yeččan. Akken yesla Sidi\nCrif s lmusiba i d-yeɣlin fell-as, iceyyeɛ ɣer lɛerc ad yennejmaɛ\nakken yella ɣer temḍelt. Iruḥ netta d mmi-s ɣer tmeqbert,\nyeɣza aẓekka. Yiwen ur yefhim i wimi. Lweqt deg i d-leḥqen\nakk medden, yewwi-d yelli-s gar lɛerc akk, armi d aẓekka.\nIɛedda yezla-tt netta s ufus-is. Yekker netta d mmi-s meḍlentt. Imdanen akk ad yili akter n walef, ttmuqqulen wehmen deg\nLweqt deg yeffeɣ lexber, fehmen yimdanen ssebba n\nwannect-a, uɣalen ameẓẓyan, ameqqran ttcekkiren deg-s ;\nyalmi yuɣal, ɣef tin yexdem, ɣef nnif, ttawin-t-id d lemtel ; win\nyekkren ar wayeḍ yini-yas : «D anifi am Sidi Crif».\nAɣbalu : M. S. Boulifa,\n1913, Méthode de langue kabyle-Cours de deuxième année,\nEd A. Jourdan, Alger, isebtar 13 d 14.\nDeg wayen i d-iteddun ad neg tasleḍt i uḍris-a akken\nad nẓer amek i yebḍa wullis. Beṭṭu-ya yeskan-d ayen iwimi\nqqaren azenziɣ n wullis neɣ tuddsa n wullis yebḍan ɣef kraḍ n\n- Addad amezwaru\nS umata yettili d aglam n wayen i d-yezzin i tigawin.\nDeg-s yettili usissen n wudmawen, n wadeg akked wakud. D\naddad-a ara d-yefken i yimeɣri iferdisen s ara yegzu ullis. Deg\nuḍris-a yellan d amedya, ad naf addad amezwaru yebda seg :\nQbel nfaq 1 aneggaru… alma d : yella yesɛa sin n warraw d\nAm wakken neẓra, amaru deg uḥric-a n uḍris\n- Udmawen : Sidi Crif Ajennad, sin n warraw d teqcict, akli ;\n- Adeg : Ɛmrawa (deg tmurt n Leqbayel).\n- Akud : Qbel nfaq aneggaru.\n- Addad wis sin\nD aḥric agejdan deg yal ullis ; deg-s i ḍerrunt tigawin.\nΓef waya i yas-semman aḥric n tigawin. Ad t-naf yebḍa ɣef\nkraḍ n tegnatin neɣ llan deg-s kraḍ n yiferdisen :\nTaɣessa n yiḍrisen Structure des textes.pdf (PDF, 1.1 Mo)\nwayen tagmert risen wullis tisekkiwin akken ilmend tutlayt yellan tigawin uselmed tuddsa tesle umata akked\nCe fichier a été mis en ligne par un utilisateur du site. Identifiant unique du document: 00261655.